Okresná prokuratúra Košice II 
Mojmírova 5, 040 46 Košice 1 	

Sp. zn. : 3 Pv 160/12/8803	Košice II, 16.10.2012
EEČ : 2-64-330-2012

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice II
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: zvárač
V trestnej veci vedenej proti obvinenému XXXXX pre trestný čin ublíženia na zdraví podľa § 156 ods. 1 Trestného zákona na tom skutkovom základe, že:

-	v XXXXX na ulici XXXXX dňa XXXXX v čase od XXXXX do XXXXX napadol XXXXX, a to tak, že po tom, čo sa ho spýtal: „To si natrepal materi? ho viackrát udrel päsťou do oblasti tváre, a to do pravej a ľavej strany lícnej časti oka, následne ho chytil za pravú ruku, na ktorej mu vykrútil prsty, kedy poškodený kľakol  a vzápätí ľahol na zem, ktorého potom kolenom pritisol k zemi, čím tak XXXXX spôsobil zranenia, a to zlomeniu spodiny pravej očnice, zlomeninu nosových kostí, okoloočnicovú krvnú podliatinu v okolí oboch očí, odreninu tváre pod pravým okom a odreninu brady s dobou liečenia v trvaní 4 až 5 týždňov

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
24 mesiacov
Podľa § 216 odsek 3 Trestného poriadku ukladám obvinenému XXXXX  povinnosť uhradiť poškodenému XXXXX v priebehu skúšobnej doby spôsobenú škodu vo výške 2052,72 -€ podľa dohody o spôsobe náhrady škody zo dňa 01.10.2012, uzavretej pred mediačným úradníkom Okresného súdu XXXXX XXXXX

Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením povereného príslušníka Okresného riaditeľstva PZ XXXXX, obvodného  oddelenia PZ XXXXX - XXXXX sp. zn. ORP-XXXXX zo dňa 28.02.2012 bolo podľa § 199 ods. 1 Trestného poriadku začaté trestné stíhanie a dňa 17.05.2012 podľa § 206 ods. 1 Trestného poriadku vznesené obvinenie XXXXX pre trestný čin podľa § 156 ods. 1 Trestného zákona na tom skutkovom základe, ako je to uvedené vo výrokovej časti tohto uznesenia.

	Na základe zmocnenia v zmysle zák. č. 550/2003 Z.z. v znení neskorších predpisov o probačných a mediačných úradníkoch, bola vykonaná mediácia mediačným úradníkom Okresného súdu XXXXX XXXXX s konečným návrhom na postup podľa § 216 ods. 1 Trestného poriadku.

	Z   uvedeného  spisového  materiálu  Okresného  súdu  XXXXX  XXXXX  sp.  zn.  XXXXX vyplýva, že boli splnené podmienky vyžadované ust. § 216 ods. 1 písm. a/, b/, c/ Trestného poriadku tým, že: 

-	obvinený slobodne, vážne a zrozumiteľne vyhlásil, že spáchal skutok, za ktorý je stíhaný,
-	s poškodenou stranou uzavrel písomnú dohodu o náhrade spôsobenej škody 
-	a vzhľadom na osobu páchateľa s prihliadnutím na jeho doterajší život, bezúhonnosť a na okolnosti prípadu možno takéto rozhodnutie považovať za dostačujúce. 

Obvinený po zákonnom poučení vyslovil súhlas s podmienečným zastavením trestného stíhania. 

	Vzhľadom na uvedené skutočnosti a osobu páchateľa bola podľa § 216 ods. 2, 3 Trestného poriadku určená skúšobná doba  v trvaní 24 mesiacov a súčasne uložená povinnosť v uvedenej dobe splniť povinnosť k náhrade spôsobenej škody. 

	S odkazom na vyššie uvedené skutočnosti a zákonné podmienky považujem vydanie tohto rozhodnutia za odôvodnené a v súlade so zákonom. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Vladimír Rečo
prokurátor